**Vabilo k sodelovanju v anketi za oblikovanje Razvojnega programa Občine Vodice 2021–2031**

Spoštovane občanke, spoštovani občani!

V Občini Vodice pripravljamo enega izmed najpomembnejših dokumentov, ki bo služil kot temelj njenega razvoja v naslednjih desetih letih. To je Razvojni program Občine Vodice 2021–2031. Želim si, da bo ta strateški dokument oblikovan na podlagi dejanskih potreb občine kot celote in da bo odgovarjal njenim konkretnim izzivom.

Nabor teh je moč doseči le z dovolj širokim odzivom prebivalk in prebivalcev ter ostalih interesnih skupnosti, zato vas vljudno vabim k sodelovanju v

[anketi za oblikovanje Razvojnega programa Občine Vodice 2021–2031](http://www.1ka.si/vodice).

Izpolnjevanje spletnega vprašalnika vam bo vzelo približno 10 minut. Anketa je anonimna in bo odprta do 20. 11. 2020. Podatke bomo uporabili izključno za pripravo Razvojnega programa Občine Vodice 2021–2031.

Že vnaprej se vam zahvaljujem za sodelovanje.

Župan Aco Franc Šuštar